#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottság

### 2024. Március 25-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. Március 26-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. Szabadnép utcában forgalmi rend változás**

A körzet Képviselője azzal a kéréssel fordult az Önkormányzathoz, hogy a Szabadnép utcában a megnövekedett tehergépjármű forgalom miatt a 7,5 t tehergépkocsival behajtani tilos súlykorlátozás kerüljön bevezetésre. A Szabadnép utca teljes szakaszán bevezetésre kerülő 7,5 t tehergépkocsival behajtani tilos súlykorlátozás, kivéve áruszállítás bevezetése esetén a Szabadnép utca és a Farkas K. utca csomópontjában el kell távolítani a 9/2024. (I.23.) VISB számú határozat alapján kihelyezett 7,5 t tehergépkocsival behajtani tilos súlykorlátozás, kivéve áruszállítás jelzőtáblákat.

**2. Vásártér és a Sárdi-ér utcában megállási korlátozás bevezetése**

A TDK Hungary Components Kft. kéréssel fordult az Önkormányzathoz, hogy a Vásártér utcában (Csaba út és Sárdi-ér utca között), illetve a Sárdi-ér utcában kerüljön bevezetésre mindkét oldalon megállási korlátozás. Kérésüket azzal indokolták, hogy az érintett utcákon rendszeresen parkolnak mind tehergépjárművek, mind személygépjárművek, amik rendkívüli módon megnehezítik a telephelyük áruszállítását, valamint a munkavállalók munkába járásához kapcsolódó közlekedést, megakadályozva ezen utcák kétirányú zavartalan forgalmát.

**3. Semmelweis Ignác utcában forgalmi rend változtatás**

A városi tömegközlekedés biztonságosabbá tétele érdekében a Semmelweis Ignác utcában a Söptei út és a Bocskai István körút között a páratlan oldalon végig, valamint a Nádasdy István utca csomóponttól a Vasút utca felé 15 méter hosszban megállási tilalmat indokolt bevezetni.

**4 Újvilág utcai új lakópark útcsatlakozás kiépítésnek véleményezése**

A Hafra Kft.-től (Beruházó) megkeresés érkezett az Önkormányzathoz, melyben a Szombathely 10837/1 hrsz-ú ingatlan érintettségével létesülő lakópark megközelítését szolgáló rendezési terv szerinti út kiépítéséhez kérte a közútkezelői hozzájárulást. A rendezési tervben szereplő út kiépítése miatt a jelenlegi autóbusz megállóhely áthelyezése szükséges.

Az Önkormányzattal történt előzetes egyeztetés alapján a tervező bemutatta az útépítési terv vázlatát (1. számú melléklet). A vázlatterv tartalmazza az új megállóhely kialakítását a Rumi út 174 sz. előtt, ami a régi buszöbölben kerül kialakításra. Az új buszmegálló és az új kicsatlakozás közötti járdaszakasz megújításra kerül. A buszmegálló áthelyezésével együtt a Rumi út keleti oldalán szintén egy új autóbusz megállóhely kerül kijelölésre. A két új buszmegálló kialakítása indokolttá teszi egy új gyalogos átkelőhely kiépítését.

A fenti munkák terveztetését, engedélyeztetését és kivitelezését a beruházó vállalja.

Az Önkormányzat 2024. év első félévében elvégezteti a Rumi út burkolat felújítását a Szőlős utca és a 86 sz. elkerülő út között. Az újonnan kialakítandó buszöböl szegélyépítési munkálatait a Rumi út burkolat felújításával együtt kell elvégezni, melyet a Hafra Kft.-nek az útépítés kivitelezőjével egyeztetnie kell.

Az útépítéshez kiadandó közútkezelői hozzájárulás feltétele a Közgyűlés 263/2020.(IX.24.) Kgy. számú határozatával elfogadott településrendezési szerződés megkötése a Beruházó által vállalt valamennyi kötelezettségre.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. március „ ”**

 /: **Horváth Soma** :/

**I.**

**HATÁROZATI JAVASLAT**

**….…./2024. (III.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság egyetért azzal, hogy a Szabadnép utca teljes szakaszán kerüljön bevezetésre a 7,5 t tehergépkocsival behajtani tilos súlykorlátozás, kivéve áruszállítás kiegészítő tábla kihelyezésével, és a Szabadnép utca és a Farkas K. utca csomópontjában el kell távolítani a 9/2024. (I.23.) VISB számú határozat alapján kihelyezett 7,5 t tehergépkocsival behajtani tilos súlykorlátozás, kivéve áruszállítás jelzőtáblákat.
2. A Bizottság egyetért azzal, hogy a Vásártér utcában (Csaba út és Sárdi-ér utca között), illetve a Sárdi-ér utcában kerüljön bevezetésre mindkét oldalon megállási korlátozás.
3. A Bizottság egyetért azzal, hogy a Semmelweis Ignác utcában a Söptei út és a Bocskai István körút között a páratlan oldalon végig, valamint a Nádasdy István utcai csomóponttól a Vasút utca felé 15 méter hosszban megállási tilalom legyen bevezetve.
4. A Bizottság támogatja a Szombathely 10837/1 hrsz-ú ingatlan érintettségével létesülő lakópark megközelítését szolgáló út kiépítését a benyújtott vázlatterv szerint azzal, hogy a csatolt vázlatterv szerinti beruházás terveztetése, engedélyeztetése és kivitelezése a Beruházó kötelezettségét képezi. A kiadandó közútkezelői hozzájárulás feltétele, a Közgyűlés 263/2020.(IX.24.) Kgy. számú határozatával elfogadott településrendezési szerződés megkötése a Beruházó és az Önkormányzat között a Beruházó által vállalt valamennyi kötelezettségre.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1-3. pont esetén: 2024. május 30.

 4. pont esetén: folyamatos

**II.**

**HATÁROZATI JAVASLAT**

**….…./2024. (III.26.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Szabadnép utca teljes szakaszán kerüljön bevezetésre a 7,5 t tehergépkocsival behajtani tilos súlykorlátozás, kivéve áruszállítás kiegészítő tábla kihelyezésével, és a Szabadnép utca és a Farkas K. utca csomópontjában el kell távolítani a 9/2024. (I.23.) VISB számú határozat alapján kihelyezett 7,5 t tehergépkocsival behajtani tilos súlykorlátozás, kivéve áruszállítás jelzőtáblákat.
2. A Bizottság egyetért azzal, hogy a Vásártér utcában (Csaba út és Sárdi-ér utca között), illetve a Sárdi-ér utcában kerüljön bevezetésre mindkét oldalon megállási korlátozás.
3. A Bizottság egyetért azzal, hogy a Semmelweis Ignác utcában a Söptei út és a Bocskai István körút között a páratlan oldalon végig, valamint a Nádasdy István utcai csomóponttól a Vasút utca felé 15 méter hosszban megállási tilalom legyen bevezetve.
4. A Bizottság támogatja a Szombathely 10837/1 hrsz-ú ingatlan érintettségével létesülő lakópark megközelítését szolgáló út kiépítését a benyújtott vázlatterv szerint azzal, hogy a csatolt vázlatterv szerinti beruházás terveztetése, engedélyeztetése és kivitelezése a Beruházó kötelezettségét képezi. A kiadandó közútkezelői hozzájárulás feltétele, a Közgyűlés 263/2020.(IX.24.) Kgy. számú határozatával elfogadott településrendezési szerződés megkötése a Beruházó és az Önkormányzat között a Beruházó által vállalt valamennyi kötelezettségre.
5. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1-3. pont esetén: 2024. május 30.

 4. pont esetén: folyamatos